stanford-oval/wikipedia huggingface dataset:
ליגת נשים בין-לאומית לשלום וחירות
היסטוריה

ליגת נשים בין-לאומית לשלום ולחירות נוסדה בקונגרס הנשים הבין-לאומי שהתכנס כמחאה על מלחמת העולם הראשונה, בהאג, הולנד, בשנת 1915. שמו הנוכחי ניתן לו ב-1919. הנשיאה הראשונה של WILPF הייתה ג'יין אדמס, שייסדה את מפלגת הנשים לשלום (Woman's Peace Party) בארצות הברית, בינואר 1915. קבוצה זו הפכה לימים לסניף האמריקאי של הליגה.
ליגת נשים בין-לאומית לשלום ולחירות מתנגדת למלחמות וסכסוכים בין-לאומיים אלימים. אל מול העובדה הנחרצת כי מלחמה מפרה תמיד את חירות הפרט והחופש שלו, הליגה פועלת, בכלים רשמיים שונים, כדי להביא לסיום מלחמות. בין הפעולות המרכזיות שהארגון נקט, היו מכתב פתוח למזכ"ל האו"ם לסיום מלחמת קוריאה, קביעת היום הבין-לאומי לחיסול כלל הנשק הגרעיני, עצומות וגילויי דעת בנושאים שונים כגון: כלי נשק, אלימות על בסיס מגדרי וזכויות אדם לנשים.
היסטוריה > מפלגת הנשים לשלום (ארצות הברית)

בגלגול הראשון הייתה ליגת נשים בין-לאומית לשלום ולחירות מפלגת נשים לשלום שהוקמה בינואר 1915 בוושינגטון ביוזמה משותפת של ג'יין אדמס וצ'פמן קאט. לצידן לקחו חלק בהקמת המפלגה, מרי מקדאוול, פלורנס קלי, אליס המילטון (Alice Hamilton), אנה האוורד שו, אמילי גרין באלץ', ג'נט רנקין, ליליאן וולד, אדית' אבוט, גרייס אבוט (אנ'), קריסטל איסטמן, סופוניסבה ברקינרידגה (אנ') ואחרות. כ-3,000 נשים השתתפו באירוע הקמת המפלגה וקראו להרחבת זכות ההצבעה לנשים ולכינוס ועידה של המדינות הנייטרליות לגישור בין הממשלות היריבות עד לסיום המלחמה. נציגות מפלגת הנשים לשלום השתתפו גם בקונגרס הנשים הבין-לאומי לשלום וחירות, שנערך בהאג.
היסטוריה > קונגרס הנשים הבין-לאומי, האג, 1915

הקונגרס אורגן על ידי הפמיניסטית, אניטה אוגספורג (Anita Augspurg), המשפטנית הגרמניה הראשונה ולידה גוסטבה היימן (אנ') פמיניסטית ופציפיסטית גרמניה ובהזמנתה של הרופאה ופעילה ההולנדית למען זכויות נשים, אלטה יאקובס, כדי למחות על המלחמה המשתוללת באירופה, ולהציע דרכים כדי למנוע מלחמות בעתיד. הקונגרס נפתח ב-28 באפריל והשתתפו בו משלחות מ-12 מדינות. רוזה מאנוס, רוזיקה שווימר ופמיניסטיות מכל רחבי אירופה לקחו חלק בקונגרס
אלטה יאקובס פתחה את הקונגרס:
אָנוּ מתאבלות על גברים צעירים ואמיצים רבים שאיבדו את חייהם בקרב עוד לפני שהפכו לגברים; אנו מתאבלות עם האמהות המסכנות ששכלו את בניהן; עם אלפי אלמנות צעירות וילדים ללא אב, ואין ביכולתנו לגלות יותר סבלנות לסבל במאה העשרים כשממשלות משתמשות בפתרון יחיד, כח הזרוע, לפתרון סכסוכים בין-לאומיים.
במהלך שלושת ימי הקונגרס נדונו אלטרנטיבות לפתרון סכסוכים בצורה לא אלימה ומהקונגרס יצאה קריאה לתהליך גישור רציף עד להגעה להסכמות בין המדינות הלוחמות. בכנס הוקם ועד הנשים הבין-לאומי לשלום קבוע (International Committee of Women for Permanent Peace – ICWPP). ג'יין אדמס נבחרה כנשיאה. מתוך הקונגרס והוועד צמחה ליגת נשים בין-לאומית לשלום ולחירות.
בעקבות הקונגרס בהאג, כתבה ג'יין אדמס לנשיא ארצות הברית וודרו וילסון. במכתבה הזהירה מפני הסכנות והמשמעויות ההרסניות בכניסתה של ארצות הברית למלחמה, עבור האומה האמריקאית ועבור מדינות נוספות שיחליטו, בעקבותיה, לסכן גם הן את החיילים שלהן. "לארצות הברית יש את הכוח וההשפעה לסיים את המלחמה ועליך להשתמש בו" כתבה אדמס לנשיא.
היסטוריה > כינוס שני – גינוי אימפריאליזם 1919

הכינוס השני של קונגרס הנשים הבין-לאומי נערך בהאג במקביל לוועידת השלום בפריז. המארגנות רצו שהקונגרס יערך בוורסאי, בתקווה להשפיע על הסכם השלום, אך מגבלות התנועה שהוטלו על נשים ממעצמות המרכז, הביאו אותן לקיים את הכנס בציריך. הקונגרס התקיים בין ה-12 ל-17 במאי 1919 והשתתפו בו 200 נשים מ-17 מדינות, אך רוב הנציגות הגיעו מארצות הברית בריטניה וגרמניה.
המשתתפות בקונגרס בציריך ראו בהקמת חבר הלאומים, אשר מספק פלטפורמה בין-לאומית לייצוג רצון העמים ולקידום שיתופי פעולה בין-לאומיים, צעד חיובי. עם זאת, הנציגות גינו את ההסכמות שהתקבלו בוועידת השלום בפריז, משום לא נעשה ניסיון לפרק את המדינות המנצחות מנשקן. המשא ומתן בוועידת ורסאי התרכז בעלויות הפיצויים וחלוקה טריטוריאליות. משתתפות הקונגרס גינו את חוזה ורסאי בטענה כי הו אינו הסכם שלום אלא המשך המלחמה. הן הביעו ביקורת על כך שמעצמות ההסכמה "הענישו" את גרמניה וניבאו כי "העוני, המחלות והייאוש יובילו להתפשטות שנאה ואנרכיה".
בקונגרס הוחלט באופן רשמי על שם הארגון: ליגת נשים בין-לאומית לשלום וחירות. כמו כן, התקבלה אמנה בת 12 נקודות שקראה לזכות ההצבעה לנשים, לאפשר לנשים להשתלב בעמדות מפתח בחבר הלאומים, לשכר שווה ושוויון הזדמנויות בתעסוקה וחינוך; תמיכה כלכלית באמהות ושוויון גזעי. הנציגות שהגיעו לכינוס הקימו סניפים מקומיים בערים שונים או צרפו ארגונים מקומיים שתמכו במטרות דומות. למשל הלן קרופורד מגלאזגו שהקימה את מסע הנשים לשלום.
היסטוריה > בין המלחמות

בתקופה שבין מלחמות העולם נעשו מאמצים רבים של תנועות וארגונים חוץ ממשלתיים לחפש דרכים למניעת המלחמה הבאה. הזעזוע ממספר ההרוגים, הפצועים בגוף ובנפש וההרס יצרו תחושה של דחיפות למציאת דרכים אלטרנטיביות לפתרון סכסוכים. ליגת נשים בין-לאומית לשלום וחירות הצטרפה למאמצים ביחד עם ארגונים נוספים. גם מדינות, באמצעות חבר הלאומים ובית הדין הבין-לאומי לצדק, ביקשו דרכים חלופיות למלחמה. ב-1932, לקראת כינוס ועידת חבר הלאומים בז'נבה בנושא פירוק הנשק, אספה הליגה שישה מיליון חתימות מנשים וגברים ברחבי העולם בקריאה לפירוק הנשק ולמנוע את המלחמה הבאה. הליגה גם דרשה ייצוג של נשים בדיונים, אולם דרישה זו לא נענתה.
הליגה פעלה הן ברמה המקומית, באמצעות הסניפים והן ברמה הבין-לאומית, בנושאים הנוגעים לזכויות נשים עובדות, זכות ההצבעה לנשים והדרישה לייצוג נשים בנציגויות המדינות לחבר העמים ובוועדות העצרת.
היסטוריה > מלחמת העולם השנייה

בתקופת המלחמה השתדלו נציגות הליגה לסייע לחברותיהן להימלט מהנאצים. חברות סניף הליגה ביפן נעצרו ונכלאו. רוב הסניפים לא היו פעילים בזמן המלחמה בין אם מפני שנסגרו על ידי השלטונות ובין אם מפני שהחברות הפסיקו את פעילותן. רק פעילות הסניף האמריקאי היו בטוחות מספיק כדי להשמיע את התנגדותן בנוגע לאפליה הגזעית בצבא ארצות הברית, כליאת אזרחים אמריקאים ממוצא יפני ודחייה של פליטים יהודים שביקשו מקלט בארצות הברית.
היסטוריה > לאחר מלחמת העולם השנייה

אחרי המלחמה החלה ליגת נשים בין-לאומית לשלום וחירות לשקם להשתקם ולחזור לפעילות מקומית ובין-לאומית. ב-1948, הארגון קיבל מעמד מייעץ באומות המאוחדות. הליגה ממשיכה להיות פעילה למען שלום, פירוק נשק והתמקדה עד סוף המאה ה-20 בפירוק הנשק הגרעיני. בחזונה מבקשת הליגה לקדם עולם משוחרר מאלימות, עוני, זיהום סביבתי ושליטה. ליגת נשים בין-לאומית לשלום וחירות מאמינה בשוויון לכל בני האדם בעולם ללא גזענות, סקסיזם והומופוביה; פועלת למען שלום דרך פירוק נשק בעולם; ושינוי סדר העדיפויות של הממשלות תוך מתן דגש לצרכים אנושיים.
שתי מנהיגות של ליגת נשים בין-לאומית לשלום זכו בפרס נובל לשלום: גיין אדמס ב-1931 ואמילי גרין באלץ' ב-1946.
הערות שוליים

1 2  The Perks of Having Consultative Status with the UN | WILPF, wilpf.org
1 2 3 4 5 6  Women and Social Movements, International: The Longest Living Women's Peace Organization in World History: The Women's International League for Peace and Freedom, 1915 to the Present, wasi.alexanderstreet.com (ארכיון)
↑  Bussey, Gertrude; Tims, Margaret (1980). Pioneers for Peace. Women’s International League for Peace and Freedom 1915–1965. Oxford: Alden Press.
↑  Women, peace and transnational activism, a century on History and Policy (2015)
↑  Faith, Thomas I. (2014). "Women's International League for Peace and Freedom". Women's Rights in the United States: a comprehensive encyclopedia of issues, events, and people. Santa Barbara, California: ABC-CLIO. pp. 272–3. ISBN 978-1-61069-214-4.
↑  C. Roland Marchand, The American Peace Movement and Social Reform, 1898-1918., Princeton University Press, 1972
↑  "Women's International League for Peace and Freedom". Spartacus Educational.
↑  Lucia Ames Mead, The Woman's Peace Party, The Advocate of Peace (1894–1920) 77, 1915-01-01, עמ' 35–36
1 2  "International Congress of Women opens at The Hague". History.Doc.
1 2  International Congress of Women of 1915 | Peace Palace Library, www.peacepalacelibrary.nl
↑  "Jane Addams writes to Woodrow Wilson about dangers of preparing for war – Oct 29, 1915 – HISTORY.com". HISTORY.com.
↑  Chronological List of Address, Speeches and Letters 1910–1919, American vocies
1 2 3  "All Aboard The Peace Train – Arming All Sides". Arming All Sides (באנגלית).
↑  Records of Women's International League for Peace and Freedom, DG 043, Historical Introduction, Swarthmore College Peace Collection, www.swarthmore.edu
↑  Elizabeth Crawford, The Women's Suffrage Movement: A Reference Guide 1866–1928, Routledge, 1999, עמ' 152
↑  "Women Take On The World Disarmament Conference – Arming All Sides". Arming All Sides (באנגלית).
| --- | --- |
בקרת זהויות :  NLI: 987007269972605171  BnF: cb121343361 (data)  GND: 65821-2  ISNI: 0000 0001 2171 6452  LCCN: n50081271  NDL: 00705983  NKC: kn20080923012  SNAC: w6d83477  SUDOC: 035371099  VIAF: 141597508   WorldCat (עם VIAF): 141597508 
נציגות המשלחות בקונגרס הנשים הבין-לאומי האג, 1915
אווטאר: כשף האוויר האחרון (זיכיון)

ערך זה עוסק בזיכיון של ניקלודיאון. אם התכוונתם לסדרות קומיקס, ראו .
| --- | --- |

סמליל הזיכיון בעברית
 יוצר:  מייקל דנטה דימרטינו ובריאן קונייצקו
 יצירה מקורית:  אווטאר: כשף האוויר האחרון
 פרסומים מודפסים
 ספרים:  ראו #ספרים
 סיפורים קצרים:  ראו #ספרים
 קומיקס:  ראו #קומיקס
 סרטים וטלוויזיה
 סרטים:  ראו #סרטים
 סדרות טלוויזיה:  ראו #סדרות אנימציה וטלוויזיה
 סדרות אנימציה:  ראו #סדרות אנימציה וטלוויזיה
 מדיה ביתית:  ראו #מדיה ביתית
 סדרות רשת:  ראו #סדרות אנימציה וטלוויזיה
 משחקים
 משחקים:  משחק קלפים
 משחקי וידאו:  ראו #משחקי וידאו
 שמע
 תוכניות רדיו:  "Avatar: Braving the Elements"
 פסקולים:  ראו #פסקולים
 שונות
 צעצועים:  ראו #ערכות לגו
 דמויות:  ראו #דמויות
מתקן שעשועים אשר עוצב בהשראת מקל האוויר של אנג, בפארק הסרטים בגרמניה (אנ')
סמליל אווטאר ופסל בדמות אווטאר אנג בפארק הסרטים בגרמניה
סמליל הזיכיון המקורי בשפה האנגלית
אווטאר: כַּשָּף האוויר האחרון (בכתב סיני: 降世神通: 最後的氣宗; באנגלית: Avatar: The Last Airbender) הוא זיכיון בידור אמריקאי בבעלות ניקלודיאון. הזיכיון כולל שתי סדרות אנימציה, סרט לייב אקשן, קומיקסים, רומנים, מספר משחקי וידאו, מדיה ביתית, סטים של לגו, פודקאסט ופסקולים.
היקום הבדיוני של אווטאר: כשף האוויר האחרון

ביקום הבדיוני של "אווטאר: כשף האוויר האחרון" ישנן ארבעה אומות שמחולקות על בסיס ארבעת היסודות: שבטי המים, ממלכת האדמה, אומת האש ונוודי האוויר. חלק מהאנשים, הידועים בתור "כשפים", הם בעלי יכולת לשלוט טלקינטית ביסוד המתאים לאומה שלהם, באמצעות תנועות של אמנויות לחימה סיניות.
האווטאר הוא האדם היחיד עם היכולת לשלוט בכל ארבעת היסודות, תפקידו הוא להביא איזון לעולם והרמוניה בין ארבע האומות. כאשר האווטאר מת, הוא עובר גלגול נשמות ונולד מחדש באומה אחרת לפי סדר מחזורי: מים, אדמה אש ואוויר.
סדרות אנימציה וטלוויזיה

| סדרה | עונה | עונה | פרקים | פרקים | הוזרמה לראשונה> הפרק הראשון | הוזרמה לראשונה> הפרק האחרון | הוזרמה לראשונה> רשת שידור |
| --- | --- | --- | --- | --- | --- | --- | --- |
| אווטאר: כשף האוויר האחרון |  | 1 | 20 | 20 | 21 בפברואר 2005 | 2 בדצמבר 2005 | ניקלודיאון |
| אווטאר: כשף האוויר האחרון |  | 2 | 20 | 20 | 17 במרץ 2006 | 1 בדצמבר 2006 | ניקלודיאון |
| אווטאר: כשף האוויר האחרון |  | 3 | 21 | 21 | 21 בספטמבר 2007 | 19 ביולי 2008 | ניקלודיאון |
| האגדה של קורה |  | 1 | 12 | 12 | 14 באפריל 2012 | 23 ביוני 2012 | ניקלודיאון |
| האגדה של קורה |  | 2 | 14 | 14 | 13 בספטמבר 2013 | 22 בנובמבר 2013 | ניקלודיאון |
| האגדה של קורה |  | 3 | 13 | 13 | 27 ביוני 2014 | 22 באוגוסט 2014 | ניקלודיאון |
| האגדה של קורה |  | 4 | 13 | 13 | 3 באוקטובר 2014 | 19 בדצמבר 2014 | ניקלודיאון |
| המולה ברפאבליק סיטי |  | 1 | 3 | 3 | 9 באוגוסט 2013 | 23 באוגוסט 2013 | יוטיוב |
| אווטאר צ'יבי שורט |  | 1 | 3 | 3 | 13 ביולי 2020 | 2 בנובמבר 2020 | יוטיוב |
| אווטאר: כשף האוויר האחרון |  | 1 | 8 | 8 | 22 בפברואר 2024 | 22 בפברואר 2024 | נטפליקס |
| אווטאר: כשף האוויר האחרון |  | 2 | יפורסם בהמשך | יפורסם בהמשך | יפורסם בהמשך | יפורסם בהמשך | נטפליקס |
| אווטאר: כשף האוויר האחרון |  | 3 | יפורסם בהמשך | יפורסם בהמשך | יפורסם בהמשך | יפורסם בהמשך | נטפליקס |
| אווטאר: שבעת המקלטים |  | 1 | 13 | 13 | יפורסם בהמשך | יפורסם בהמשך | ניקלודיאון |
| אווטאר: שבעת המקלטים |  | 2 | 13 | 13 | יפורסם בהמשך | יפורסם בהמשך | ניקלודיאון |
סדרות אנימציה וטלוויזיה > אווטאר: כשף האוויר האחרון (2005–2008)

הסדרה מתרחשת בתקופה בה עולם האווטאר שרוי במלחמה אשר התחילה כשאומת האש החליטה לתקוף את שאר האומות, ובמהלכה אף הכחידה את כל כשפי האוויר בעולם. במשך 100 שנים בהן מתרחשת המלחמה, האווטאר, שהיה כשף האוויר היחיד שניצל במתקפה, נעלם. עלילת הסדרה מתמקדת באווטאר אנג הצעיר וחבריו במסעם לעצור את אומת האש מהשתלטות על העולם.
"אווטאר: כשף האוויר האחרון" שודרה למשך 3 עונות בין 2005 - 2008. הסדרה נכתבה והופקה על ידי בריאן קונייצקו ומייקל דנטה דימרטינו וזכתה בחמישה פרסי אנני, פרס אמי לבידור בפריים טיים, פרס פיבודי ופרס בחירת הילדים. חלק מהמבקרים כינו את אווטאר "סדרת האנימציה הטובה בכל הזמנים". נכון לאוגוסט 2021, הסדרה מדורגת במקום 10 ברשימת "הסדרות הטובות של כל הזמנים" של IMDb והיא בעלת דירוג של 100% באתר Rotten Tomatoes.
סדרות אנימציה וטלוויזיה > האגדה של קורה (2012–2014)

הסדרה מתרחשת שבעים שנה לאחר אירועי "אווטאר: כשף האוויר האחרון", בעידן תעשייתי בו כבר קיימים כלי רכב וספינות אוויר. חלקים גדולים ממנה מתרחשים בעיר "רפאבליק סיטי" שנבנתה במהלך חיו של אווטאר אנג, ובה אנשים מכל האומות חיים יחדיו. עלילת הסדרה מתמקדת באווטאר החדשה - קֹורָה נערה בת 17, כשפית מים משבט המים הדרומי. בניגוד לסדרה הקודמת, באגדה של קורה אין עלילה אחת רציפה עם מספר עלילות משנה אלא עלילה חדשה בכל עונה, כל אחת עם נבל ראשי חדש.
"האגדה של קורה" שודרה למשך 4 עונות בין 2012 ל-2014. היא נכתבה והופקה על ידי קונייצקו ודימרטינו, והשתתפו בה מספר כותבים ואנשי צוות נוספים מאווטאר.
סדרות אנימציה וטלוויזיה > האגדה של קורה (2012–2014) > המולה ברפאבליק סיטי (2013)

בין שידורי העונה הראשונה והשנייה של האגדה של קורה, שוחררו 3 סרטוני הנפשה ממוחשבת קצרים תחת הכותרת 'המולה ברפאבליק סיטי' (באנגלית: Republic City Hustle). סרטונים אלה מציגים חלק מחייהם של הדמויות מאקו ובולין לפני אירועי העונה הראשונה. נכתבה על ידי טים הדריק, אחד מכותבי העונה שנייה באגדה של קורה, ועוצבה על ידי אבון פרימן.
סדרות אנימציה וטלוויזיה > האגדה של קורה (2012–2014) > אווטאר צ'יבי שורט

באוספי המדיה הביתית של עונה 2 ועונה 3 של "אווטאר: כשף האוויר האחרון", נכללו בנוסף לפרקי הסדרה גם שלושה "פרקי בונוס" אשר נוצרו במיוחד לאוספים אלו. אף על פי שבכתיבת התסריט השתתפו מייקל דנטה דימרטינו ובריאן קונייצקו, יוצרי הסדרה המקורית, פרקי "צ'יבי שורט" אינם נחשבים כחלק מעלילת הזיכיון אלא כפארודיות.
סדרות אנימציה וטלוויזיה > אווטאר: כשף האוויר האחרון (2024)

בספטמבר 2018, נטפליקס הכריזה כי היא עובדת על גרסת לייב אקשן לסדרה אווטאר: כשף האוויר האחרון. במקור תוכנן כי יוצרי הסדרה המקוריים, דימרטינו וקונייצקו, ישתתפו בהפקה אך מאוחר יותר הם עזבו עקב הבדלים יצירתיים והוחלפו על ידי אלברט קים. כמו כן, ג'רמי זוקרמן, שהלחין את המוזיקה לסדרה המקורית, חזר לעבוד על הסדרה החדשה.
הסדרה עלתה לשירות נטפליקס ב-22 בפברואר 2024, ועונתה הראשונה כללה שמונה פרקים המבוססים על אירועי העונה הראשונה של סדרת האנימציה המקורית.
סדרות אנימציה וטלוויזיה > אווטאר: שבעת המקלטים (2026)

הסדרה מתרחשת לאחר מותה של אווטאר קורה, אשר השאירה אחריה עולם חרב כאשר שרידי הציוויליזציה מקובצים בשבעה ערי מקלט ברחבי העולם. האווטאר החדשה הינה כשפית אדמה אשר נאלצת להתמודד עם תואר "האווטאר" שנושא באותה התקופה קונוטציה שלילית ביותר בתור מחריבת האנושות.
הסדרה נוצרה על ידי קונייצקו ודימרטינו כחלק מפרויקט "אולפני אווטאר" ומתכוננת לכלול שתי עונות עם 13 פרקים בכל אחת.
סרטים

| סרט | סרט | תאריך שידור (ארצות הברית ארצות הברית) | בימוי | כתיבה | הפקה | סטטוס |
| --- | --- | --- | --- | --- | --- | --- |
|  | איירבנדר | 30 ביוני 2010 | מ. נייט שאמלאן | מ. נייט שאמלאן | מ. נייט שאמלאן, סם מרסר ופרנק מרשל | פורסם |
|  | אנג: כשף האוויר האחרון | 20 בינואר 2026 (מתוכנן) | לורן מונטגומרי | יפורסם בהמשך | בריאן קונייצקו, מייקל דנטה דמיטרינו ואריק קולמן | בפיתוח |
סרטים > איירבנדר (2010)

ב־1 ביולי 2010 יצא לאקרנים עיבוד קולנועי מסוג לייב אקשן לסדרת האנימציה בשם "איירבנדר: כשף האוויר האחרו" (מאנגלית: "The Last Airbender") אשר בוים על ידי מ. נייט שאמלאן. עלילת הסרט מבוססת על אירועי העונה הראשונה של הסדרה.
סרטים > אנג: כשף האוויר האחרון

בפברואר 2021 פרסמו היוצרים על מיזם חדש של ניקלודיאון להקמת "אולפן אווטאר" שבו יוכלו להתחיל בפרויקט הנפשה להרחבת ה"עולם של אווטאר". במהלך כנס קומיק-קון סן דייגו ביולי 2022, הוכרז כי הסרט הראשון בפרויקט יתמקד סביב הדמויות המקוריות. פורסם כי הסרט עתיד לצאת בתאריך 20 בינואר 2026.
סרטים > סרטים נוספים

בנוסף ל"אנג: כשף האוויר האחרון", פורסם כי שני סרטי אנימציה נוספים נמצאים אף הם בשלבי פיתוח.
פסקולים

| שם | שם | תאריך יציאה | לחן | חברת הפצה | פורמט | אורך |
| --- | --- | --- | --- | --- | --- | --- |
|  | איירבנדר | 29 ביוני 2010 | ג'יימס ניוטון הווארד | לייקשור רקורדס | 12 רצועות בדיסק בודד | 1:06:46 |
|  | The Legend of Korra: Original Music From Book One | 16 ביולי 2014 | ג'רמי צוקרמן (Jeremy Zuckerman) ובנג'מין וויין (Benjamin Wynn) | ניקלודיאון ו-Legacy Recordings | 26 רצועות אינסטרומנטליות בדיסק בודד | 1:04:38 |
|  | Avatar: The Last Airbender – Book 1: Water (Music from the Animated Series) | 17 בנובמבר 2023 | ג'רמי צוקרמן (Jeremy Zuckerman) | ריפבליק רקורדס | 35 רצועות אינסטרומנטליות ב-2 דיסקים | 1:22:08 |
קומיקס > איירבנדר (2010)

| שם | תאריך יציאה | כתיבה | אמנות | הוצאה | סוג מדיה | ביבליוגרפיה |
| --- | --- | --- | --- | --- | --- | --- |
| איירבנדר: הסיפור של צוקו | 18 במאי 2010 | דייב רומן ואליסון וילגוס | נינה מטסומוטו | Del Rey Books | רומן גרפי |  |
| איירבנדר | 22 ביוני 2010 | דייב רומן ואליסון וילגוס | ג'ון צ'וי | Del Rey Books | רומן גרפי |  |
קומיקס > האגדה של קורה (2016–הווה)

| שם> באנגלית | שם> בעברית | תאריך יציאה | כתיבה | אמנות | הוצאה | סוג מדיה | ביבליוגרפיה |
| --- | --- | --- | --- | --- | --- | --- | --- |
| Free Comic Book Day | יום קומיקס חינם | 7 במאי 2016 - 5 במאי 2018 | מייקל דנטה דימרטינו | הת'ר קמפבל וג'ייד אייט-קאצ'י | דארק הורס קומיקס | מיני-קומיקס |  |
| The Legend of Korra: Turf Wars | האגדה של קורה: המאבק על רפבליק סיטי | 26 ביולי 2017 - 22 באוגוסט 2018 | מייקל דנטה דימרטינו | איירין קו | דארק הורס קומיקס | טרילוגיית רומנים גרפיים |  |
| The Legend of Korra: Ruins of the Empire | האגדה של קורה: חורבות האימפריה | 21 במאי 2019 - 26 בפברואר 2020 | מייקל דנטה דימרטינו | מישל וונג | דארק הורס קומיקס | טרילוגיית רומנים גרפיים |  |
| The Legend of Korra: Patterns in Time | האגדה של קורה: דפוסים בזמן | 30 בנובמבר 2022 | מייקל דנטה דימרטינו, קיקו יוז, דלילה ס. דוסון, אלכסנדריה מוניק, רייצ'ל סילברשטיין, ויקטוריה יינג, KaiJu | הת'ר קמפבל, ג'ייד אייט-קאצ'י, סם בק, סאצ'ין טנג (כריכה) | דארק הורס קומיקס | אנתלוגיה |  |
ספרים > רומנים

| שם | שם | שם | תאריך יציאה | כותבים | אמנות | הוצאה | סוג מדיה | ביבליוגרפיה |
| --- | --- | --- | --- | --- | --- | --- | --- | --- |
|  | דברי ימי ממלכת האדמה | הסיפור של אנג | 8 במאי 2007 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | דברי ימי ממלכת האדמה | הסיפור של אזולה | 26 ביוני 2007 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | דברי ימי ממלכת האדמה | הסיפור של טוף | 23 באוקטובר 2007 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | דברי ימי ממלכת האדמה | הסיפור של סוקה | 27 בנובמבר 2007 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | דברי ימי ממלכת האדמה | הסיפור של צוקו | 5 בפברואר 2008 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | דברי ימי ממלכת האדמה | הסיפור של קטרה | 8 באפריל 2008 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | מוכן לקריאה | סוקה, מאסטר החרב | 1 ביולי 2008 | שרי גרשטיין | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | מוכן לקריאה | ימי הלימודים של אנג | 1 ביולי 2008 | מייקל טייטלבאום | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | מוכן לקריאה | שיקוי אהבה #8 | 16 בספטמבר 2008 | מולי רייזנר | פטריק ספאזיאנטה | סיימון אנד שוסטר וניקלודיאון | סדרת רומנים |  |
|  | השביט של סוזין: הקרב האחרון | השביט של סוזין: הקרב האחרון | 20 במאי 2008 | דייוויד ברגנטינו | פטריק ספאזיאנטה | סיימון אנד שוסטר וניקלודיאון | רומן |  |
|  | רומן הסרט האחרון של איירבנדר | רומן הסרט האחרון של איירבנדר | 25 במאי 2010 | מייקל טייטלבאום |  | סיימון אנד שוסטר וניקלודיאון | רומן |  |
|  | הסרט האחרון של איירבנדר | גורלו של אנג | 25 במאי 2010 | אמילי סולינגר, מייקל טייטלבאום, בריאן ג'יימס ואיירין קילפטריק | Shane L. Johnson | סיימון אנד שוסטר וניקלודיאון | סדרת רומנים |  |
|  | הסרט האחרון של איירבנדר | משפט באש | 25 במאי 2010 | אמילי סולינגר, מייקל טייטלבאום, בריאן ג'יימס ואיירין קילפטריק | Shane L. Johnson | סיימון אנד שוסטר וניקלודיאון | סדרת רומנים |  |
|  | הסרט האחרון של איירבנדר | קרב הצפון | 25 במאי 2010 | אמילי סולינגר, מייקל טייטלבאום, בריאן ג'יימס ואיירין קילפטריק | Shane L. Johnson | סיימון אנד שוסטר וניקלודיאון | סדרת רומנים |  |
|  | הסרט האחרון של איירבנדר | שובו של האווטאר | 25 במאי 2010 | אמילי סולינגר, מייקל טייטלבאום, בריאן ג'יימס ואיירין קילפטריק | Shane L. Johnson | סיימון אנד שוסטר וניקלודיאון | סדרת רומנים |  |
|  | ניקלודיאון: האגדה של קורה | מהפכה | 8 בינואר 2013 | אריקה דייוויד |  | רנדום האוס | סדרת רומנים |  |
|  | ניקלודיאון: האגדה של קורה | סוף המשחק | 9 ביולי 2013 | אריקה דייוויד |  | רנדום האוס | סדרת רומנים |  |
ספרים > רומנים בסדרת Chronicles

| שם | תאריך יציאה | כותבים | הוצאה | ביבליוגרפיה |
| --- | --- | --- | --- | --- |
| אווטאר: כשף האוויר האחרון – עלייתה של קיושי | 16 ביולי 2019 | FC Yee | Abrams Books/Amulet Books |  |
| אווטאר: כשף האוויר האחרון – הצל של קיושי | 21 ביולי 2020 | FC Yee | Abrams Books/Amulet Books |  |
| אווטאר: כשף האוויר האחרון – השחר של יאנגצ'ן | 19 ביולי 2022 | FC Yee | Abrams Books/Amulet Books |  |
| אווטאר: כשף האוויר האחרון – המורשת של יאנגצ'ן | 18 ביולי 2023 | FC Yee | Abrams Books/Amulet Books |  |
| אווטאר: כשף האוויר האחרון – חשבון הנפש של רוקו | 23 ביולי 2024 | רנדי ריביי | Abrams Books/Amulet Books |  |
ספרים > ספרי ילדים

| שם | תאריך יציאה | כותבים | אמנות | הוצאה | ביבליוגרפיה |
| --- | --- | --- | --- | --- | --- |
| אווטאר: כשף האוויר האחרון – אני אנג | 2 במאי 2022 | מיי נאקאמורה | באו לו | רנדום האוס |  |
| אווטאר: כשף האוויר האחרון – אני צוקו | 2 בינואר 2024 | מיי נאקאמורה | באו לו | רנדום האוס |  |
| אווטאר: כשף האוויר האחרון – אני קטרה | 18 ביוני 2024 | מיי נאקאמורה |  | רנדום האוס |  |
| אווטאר: כשף האוויר האחרון – לב של גיבור | 27 בפברואר 2024 | קאט ג'אנג | דבי אוק | Little, Brown and Company (אנ') |  |
| אווטאר: כשף האוויר האחרון – הכרובים שלי! (Avatar: The Last Airbender - My Cabbages!‎) | 27 באוגוסט 2024 (תאריך יציאה מתוכנן) |  |  |  |  |
ספרים > ספרי אומנות

| שם | תאריך יציאה | אמנות | פרשנות | הוצאה | סוג מדיה | ביבליוגרפיה |
| --- | --- | --- | --- | --- | --- | --- |
| איך לצייר אווטאר: איירבנדר | 28 במרץ 2007 | שיין ג'ונסון |  | Walter Foster Publishing | ספר ציור |  |
| אווטאר: ספר הציור והעריכה של איירבנדר | 28 בספטמבר 2007 | שיין ג'ונסון |  | Walter Foster Publishing | ספר ציור |  |
| איירבנדר – אמנות סדרת האנימציה | 19 במאי 2010 | אמנות מ"אווטאר: כשף האוויר האחרון" | מייקל דנטה דימרטינו ובריאן קונייצקו | דארק הורס קומיקס | אמנות קונספט |  |
| האגדה של קורה: ספר ראשון: אוויר – אמנות סדרת האנימציה | 17 ביולי 2013 | אמנות מ"האגדה של קורה" | מייקל דנטה דימרטינו ובריאן קונייצקו | דארק הורס קומיקס | אמנות קונספט |  |
| איך לצייר את האגדה של קורה | 15 באוגוסט 2014 | צוות קריאייטיב של וולטר פוסטר |  | Walter Foster Publishing | ספר ציור |  |
| האגדה של קורה: ספר שני: רוחות – אמנות סדרת האנימציה | 3 בספטמבר 2014 | אמנות מהעונה השנייה של "האגדה של קורה" | מייקל דנטה דימרטינו, בריאן קונייצקו וחואקים דוס סנטוס | דארק הורס קומיקס | אמנות קונספט |  |
| האגדה של קורה: ספר שלישי: שינוי – אמנות סדרת האנימציה | 21 בינואר 2015 | אמנות מהעונה השלישית של "האגדה של קורה" | מייקל דנטה דימרטינו, בריאן קונייצקו וחואקים דוס סנטוס | דארק הורס קומיקס | אמנות קונספט |  |
| איירבנדר – אוסף פוסטרים | 12 באוגוסט 2015 | אוסף כרזות של "איירבנדר" מאמנים שונים |  | דארק הורס קומיקס | פוסטרים |  |
| האגדה של קורה: ספר רביעי: איזון – אמנות סדרת האנימציה | 2 בספטמבר 2015 | אמנות מהעונה השנייה של "האגדה של קורה" | מייקל דנטה דימרטינו, בריאן קונייצקו וחואקים דוס סנטוס | דארק הורס קומיקס | אמנות קונספט |  |
| האגדה של קורה – אוסף פוסטרים | 28 בספטמבר 2016 | אוסף כרזות של "האגדה של קורה" מאמנים שונים |  | דארק הורס קומיקס | פוסטרים |  |
| איירבנדר – ספר צביעה | 5 באוקטובר 2016 | ג'ד הנרי |  | דארק הורס קומיקס | ספר צביעה |  |
| האגדה של קורה – ספר צביעה | 12 ביולי 2017 | ג'ד הנרי |  | דארק הורס קומיקס | ספר צביעה |  |